19. ΝΟΜΟΘΕΤ. ΔΙΑΤΑΓΜΑ υπ’ αριθ. 3877 της 22/30 Οκτ. 1958 (ΦΕΚ Α΄ 180) Περί παρατάσεως προθεσμίας εκδόσεως Β.Δ/τος δια την προσαρμογήν διατάξεων του υπαλληλικού Κώδικος εις τας ιδιοτυπίας του Οργανισμού Λιμένος Πειραιώς. Άρθρον μόνον.-1.Η κατά το άρθρ. 25 παρ. 2 του από 23/31 Δεκ. 1955 Β.Δ/τος «περί εφαρμογής του Υπαλληλικού Κώδικος επί των υπαλλήλων Νομικών Προσώπων Δημοσίου Δικαίου», προθεσμία προς έκδοσιν Β.Δ/τος, δια την προσαρμογήν των εν τη διατάξει ταύτη άρθρων του Υπαλληλικού Κώδικος εις τας ιδιοτυπίας του Οργανισμού Λιμένος Πειραιώς, παρατείνεται από της λήξεως ταύτης και επί εν έτος από της ισχύος του παρόντος 2.Δια Β.Δ/τος εκδοθησομένου εντός 6 μηνών από της ισχύος του παρόντος, προτάσει των Υπουργών Συντονισμού, Οικονομικών και Συγκοινωνιών και Δημοσίων Έργων θέλουσι καθορισθή η σύνθεσις, οργάνωσις και κατανομή των Υπηρεσιών του Ο.Λ.Π., ο αριθμός και αι οργανικαί θέσεις, ως και αι πρόσθετοι απολαβαί του προσωπικού του Ο.Λ.Π. Εις εκτέλεσιν της παρ. 2 εξεδόθη το Β.Δ. 7/9 Μαΐου 1959 περί συνθέσεως, οργανώσεως και κατανομής των υπηρεσιών του ΟΛΠ. 